માનવમિત્ર, ગોલ્ડકોસ્ટ : ગોલ્ડ કોસ્ટ કોમનવેલ્થ ગેમ્સ ૨૦૧૮ નાં ત્રીજા દિવસે વેઇટલિફ્ટર સતીશ શિવાલીન્ગમે પુરુષોની ૭૭ કિલોગ્રામની કેટેગરીમાં ગોલ્ડ મેડલ જીત્યો હતો. સતીશે સ્નેચમાં ૧૪૪ નો સર્વશ્રેષ્ટ વજન ઊંચક્યો તો બીજી બાજુ ક્લીન એન્ડ જર્કમાં ૧૭૩ નો સર્વશ્રેષ્ઠ વજન ઊંચક્યો હતો. બંને ભેગા કરીને તેમનો કુલ સ્કોર ૩૧૭ રહ્યો હતો. સતીશે ગોલ્ડ મેડલ જીતતાં જ ભારતનાં ત્રણ ગોલ્ડ, એક સિલ્વર અને એક બ્રોન્ઝ મેડલ સહીત કુલ પાંચ મેડલ થઇ ગયા છે. ભારતે આ બધા મેડલ વેઇટલિફ્ટિંગમાં જીત્યાં છે.